laion/Wikipedia-Exotic huggingface dataset:
הלמה של שור

באלגברה, הלמה של שור היא טענה בסיסית הקובעת כי חוג האנדומורפיזמים של מודול פשוט הוא חוג עם חילוק, כלומר כל אנדומורפיזם לא אפס של מודול פשוט הוא אוטומורפיזם. לטענה שימושים רבים בקביעת המבנה של חוגים ארטיניים נוצרים סופית וכן בתורת ההצגות. הלמה נקראת על שמו של המתמטיקאי היהודי ישי שור, שעסק בתורת ההצגות של חבורות. יהי M {\displaystyle M} מודול מעל חוג נתון R {\displaystyle R} . נסמן ב- End ⁡ ( M ) {\displaystyle \operatorname {End} (M)} את חוג האנדומורפיזמים של M {\displaystyle M} , היינו End ⁡ ( M ) = { ϕ : M → M : ϕ ( r m ) = r ϕ ( m ) ; ϕ ( m + n ) = ϕ ( m ) + ϕ ( n ) } {\displaystyle \operatorname {End} (M)=\{\phi :M\to M:\phi (rm)=r\phi (m);\phi (m+n)=\phi (m)+\phi (n)\}} . זהו חוג עם פעולות החיבור וההרכבה. הלמה של שור קובעת כי אם M {\displaystyle M} מודול פשוט (כלומר, אין לו תתי מודולים פרט לטריוויאליים), אז End ⁡ ( M ) {\displaystyle \operatorname {End} (M)} הוא חוג עם חילוק - כל איבר בו הוא הפיך. הכיוון ההפוך ללמה של שור אינו נכון. למשל, המודול   Q {\displaystyle \ \mathbb {Q} } מעל   Z {\displaystyle \ \mathbb {Z} } אינו מודול פשוט אבל חוג האנדומורפיזמים שלו איזומורפי לשדה   Q {\displaystyle \ \mathbb {Q} } . יהי 0 ≠ ϕ ∈ End ⁡ ( M ) {\displaystyle 0\neq \phi \in \operatorname {End} (M)} . אזי הגרעין ker ⁡ ϕ {\displaystyle \ker \phi } הוא תת-מודול של M {\displaystyle M} , ומכך ש- ϕ ≠ 0 {\displaystyle \phi \neq 0} נקבל בהכרח ker ⁡ ϕ = 0 {\displaystyle \ker \phi =0} , כלומר ϕ {\displaystyle \phi } חד-חד-ערכית. בדומה, התמונה Im ⁡ ( ϕ ) {\displaystyle \operatorname {Im} (\phi )} היא תת-מודול של M {\displaystyle M} , ומכך ש- ϕ ≠ 0 {\displaystyle \phi \neq 0} נקבל בהכרח Im ⁡ ( M ) = M {\displaystyle \operatorname {Im} (M)=M} , כלומר ϕ {\displaystyle \phi } גם על, ולכן הפיכה. יישום נפוץ עבור הלמה של שור הוא בהוכחת משפט ודרברן-ארטין, הקובע כי חוג פרימיטיבי ארטיני איזומורפי לחוג מטריצות מעל חוג עם חילוק. לפי ההנחה, מעל החוג קיים מודול פשוט ונאמן, ולכן לפי הלמה של שור חוג האנדומורפיזמים מעליו הוא חוג עם חילוק. כדי להשלים את ההוכחה יש להשתמש במשפט הצפיפות של ג'ייקובסון. בפיזיקה, מן הלמה של שור משתמע כי המצבים העצמיים של מערכת פיזיקלית בעלת סימטריה שייכים להצגות אי פריקות של חבורת הסימטריה, והערכים העצמיים מנוונים בהתאם לגודל ההצגות. הלמה של שור באתר מילוג. הלמה של שור, באתר MathWorld (באנגלית)
מוסא יודעים

מוסא יודעים (נולד ב-28 בפברואר 1940) הוא פרופסור למדעי המוח, מפתח התרופה "אזילקט". זוכה פרס אמת ופרס ישראל בתחום חקר מדעי החיים לשנת תשפ"ב (2022) ופרס רמב"ם לשנת 2023. יודעים נולד ב-1940 בטהראן, איראן. הוריו נולדו בטהראן ולהיזאן, ונולדו להם חמישה ילדים. בית הכנסת ברובע היהודי בטהראן היה בבעלות משפחתו. בגיל 12 נשלח לבריטניה לבדו, ולמד שם בפנימייה יהודית בברייטון. בשנת 1959 החל לימודי רפואה באוניברסיטת מקגיל שבקנדה. בשלב מסוים הפסיק את לימודי הרפואה, והחל לימודי דוקטורט בתחום הביוכימיה והפסיכיאטריה באותה אוניברסיטה. עם סיום לימודיו בקנדה ב-1966, היה עמית מחקר בכיר באוניברסיטת לונדון במשך חמש שנים, עבד כחוקר באוניברסיטת קיימברידג' וארבע שנים נוספות באוניברסיטת אוקספורד. בשנת 1977 עלה לישראל. בשנת 1977 מונה לראש המחלקה לפרמקולוגיה בפקולטה לרפואה ע"ש רפפורט של הטכניון. בשנת 1978 חברת "טבע" החלה לעסוק בפיתוח תרופות, ומחלקתו של יודעים נבחרה כמעבדה הראשונה של החברה לשם מחקר ופיתוח של תרופות. באותה תקופה יודעים ופרופסור ג'ון פינברג עבדו על תרכובות כימיות אותן הביא יודעים מבריטניה לטיפול במחלת פרקינסון. בשנת 1981 הוצעה התרופה לטבע, אך היא דחתה אותה. לאחר פיתוחים ומחקרים נוספים, הוצעה התרופה בשנית כ-5 שנים לאחר מכן, המדענית הראשית של טבע אישרה את המשך פיתוח התרופה וטבע רכשה את הזכויות עליה. בשנת 2006, לאחר שנים של פיתוחים על ידי טבע, החלה החברה בהפצת התרופה "אזילקט" שמבוססת על מחקריו של יודעים. מחקריו של יודעים התפרסמו בכ-500 מאמרים מדעיים. מחלוקת בין יודעים לבין רשות המסים בישראל הנוגעת לסיווג הכנסותיו כהוניות או כפירותיות מחלקו במכירת תרופת אזילקט בשנים 2006–2007, נידונה בבית המשפט, שהחליט לדחות את בקשתו. יודעים השקיע 5 מיליון דולר והקים את חברת אביטל לפיתוח תרופות. התרופה המובילה שנמצאת בפיתוח היא M30 לטיפול במחלת אלצהיימר ומחלות נוספות. 2010 – חבר כבוד באקדמיה הגרמנית למדעים "לאופולדינה" 2010 – פרס על מפעל חיים מה"קולג' לנוירו-פסיכו-פארמקולוגיה" 2010 – פרס אמת במדעי החיים 2022 – חתן פרס ישראל בתחום חקר מדעי החיים לשנת תשפ"ב (2022) גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "הקרב על המוח", עמ' 304–307 מוסא יודעים, ברשת החברתית LinkedIn מוסא יודעים, באתר ResearchGate מוסא יודעים, באתר גוגל סקולר מוסא יודעים, באתר Semantic Scholar פרופ' מוסא יודעים, באתר פרס ישראל דפנה איזברוך, ‏פרופ' מוסא יודעים זכה בפרס ישראל, אך עדיין מרגיש שהוא "יהודי נודד אמיתי", באתר דבר העובדים בארץ ישראל, 8 במאי 2022 פרופ' מוסה יודעים, באתר פרס אמת מאיראן לחזית המחקר הנוירוכימי בישראל, באתר ynet, 16 באוקטובר 2006 גור מגידו, ‏פרופ' מוסא יודעים הפסיד לרשות המסים בפרשת האזילקט, באתר גלובס, 24 בנובמבר 2014 תומר קורנפלד, מפתחי התרופה לטיפול בפרקינסון: "בתחילת הדרך טבע לא רצתה את התרופה", באתר כלכליסט, 17 ביוני 2008 פרס א.מ.ת במדעי החיים – למפתח התרופות פרופסור מוסא יודעים מהטכניון, באתר הטכניון גלי וינרב, ‏ממציא האזילקט פרופ' מוסא יודעים מפתח תרופות למוח, באתר גלובס, 12 באוגוסט 2013
If I Were a Boy

If I Were a Boy (בעברית: אם הייתי בן) הוא שיר של הזמרת האמריקאית ביונסה מאלבומה השלישי I Am... Sasha Fierce. השיר יצא כסינגל הראשון מן האלבום ב-12 באוקטובר 2008. השיר נכתב על ידי BC ג'ין וטובי גד, והופק על ידי טובי גד וביונסה. השיר נכתב תחילה רק על ידי ג'ין בהשראת פרידה קשה ממערכת יחסים רומנטית, אך נדחה על ידי חברת התקליטים. לאחר מכן יצרה ביונסה את גרסתה. ג'ין כעסה כאשר שמעה שהשיר נבחר לסינגל באלבום, אך השתיים הגיעו להסכמה. השיר נבחר כסינגל המוביל באלבום לצד השיר "Single Ladies (Put a Ring on It)". שני שירים אלו נבחרו לסינגלים כדי להראות את הניגוד בין אישיותה הרגועה והעדינה של ביונסה, לבין אישיותה האגרסיבי על הבמה, Sasha Fierce. לשיר יצא גרסה בספרדית תחת השם "Si Yo Fuera un Chico" שיצאה באופן דיגיטלי במקסיקו וספרד. "If I Were a Boy" הוא שיר מסוג פופ ובלדה, השואבת השפעות מפולק רוק, שבאות לידי ביטוי בצלילי גיטרות אקוסטיות, תופים וכלי מיתר. מילות השיר מתארות אי הבנות בין המין בנשי למין הגברי ואיך זאת באה לידי ביטוי במערכת יחסים. השיר קיבל שבחים רבים מאוד ממבקרי המוזיקה, שהחמיאו על הביצועים הקוליים המיוסרים והרגשיים של ביונסה, ואף טענו כי השיר הוא העבודה הטובה ביותר של ביונסה עד אותו יום. הסינגל היה להצלחה מסחרית גדולה מאוד ומוקם בטופ 10 במצעדים רבים בעולם. הסינגל הגיע למקום הראשון בלמעלה משמונה מדינות באירופה, כולל בריטניה, שם זהו הסינגל הנמכר ביותר של ביונסה עד היום. השיר הגיע לשיא שהגיע למקום ה-3 במצעד בילבורד הוט 100 של ארצות הברית. הסינגל הגיע למעמד מולטי פלטינום באוסטרליה, קנדה וארצות הברית, שם מכר למעלה מ-3 מיליון עותקים. לשיר יצא וידאו קליפ שנוהל על ידי ג'ייק נאוה. נושא הקליפ היה היפוך התפקידים בין גבר ואישה במערכת יחסים כאשר בסופו של הקליפ התפקידים חוזרים למצב הרגיל. הקליפ שימש קליפ גם לגרסה הספרדית של השיר. את השיר ביצעה ביונסה בהופעות ובאירועים רבים, ביניהם, טקס פרסי גראמי ה-52 והמופע של אופרה וינפרי. זאת ועוד, השיר בוצע על ידי הזמרת ריבה מק'אנטייר ואף זאת הוסיפה אותו לאלבומה "All the Women I Am" והוציאה אותו לאור כסינגל. מידע על היצירה "If I Were a Boy" באתר מיוזיק בריינז מידע על הסינגל "If I Were a Boy" באתר מיוזיק בריינז מידע על היצירה "If I Were a Boy" באתר Discogs סרטון השיר "If I Were a Boy" באתר יוטיוב
שומר הדף

שומר הדף (או מילות אחיזה) היא טכניקה לשמירת סדר הדפים בתוך קונטרס או סדר הקונטרסים בתוך הספר, (לאפשרות השנייה קוראים גם שומר הקונטרס), הטכניקה מיועדת בעיקר לזמן התקנת הספר וכריכתו אך גם להמשך. השמירה נעשית על ידי הכפלת מילות ראשית העמוד בתחתית העמוד שלפניו או בדרכים דומות. השיטה נהוגה מהמאה העשירית. מספור העמודים בספר ממלא, בין היתר, תפקיד דומה לטכניקה זו. אף על פי כן, המדפיסים לא נמנעו מלהשתמש בספריהם בשני האמצעים. השימוש העברי הקדום ביותר הידוע לנו הוא בכתב יד מפוסטאט בשנת 1006. קיימים כתבי יד נוספים, אך התיארוך שלהם לא ברור או שהם חסרים מאוד. לפי העדויות שבידינו, שימוש בטכניקה זו בטקסטים לטיניים גם הוא החל באותה תקופה. קרה גם שכורך הספר טעה בסידור הדפים ושם דף שאינו קשור רק משום מילת הקישור המתאימה. קודיקולוגיה מצחף מלאכי בית-אריה, קודיקולוגיה עברית, תשע"ד–2014, גרסת אינטרנט 0.3, עמ' 245–269 מנחם הרן, 'שורות קישור' בפאליאוגראפיה הקדומה ובאסופה המקראית, ארץ ישראל יח, תשמ"ה, עמ' 124–129 בית-אריה, עמ' 246 בית-אריה, עמוד 246, הערה 7 דוגמה לכך מביא גרשם שלום ב"כתבי יד בקבלה", ירושלים: תר"צ, עמ' 56 ערך זה הוא קצרמר בנושא יהדות ובנושא ספרות. אתם מוזמנים לתרום לוויקיפדיה ולהרחיב אותו.
יאנוש מוניאק

יאנוש מוניאק (בפולנית: Janusz Muniak, ‏3 ביוני 1941 – 31 בינואר 2016) היה סקסופוניסט, חלילן ומלחין ג'אז פולני. מוניאק נולד בקרקוב. הוא החל להופיע בלובלין בשנת 1960 והיה מחלוצי הג'אז החופשי באירופה שלאחר מלחמת העולם השנייה. בשני העשורים שלאחר מכן שיתף פעולה עם שורת נגני ג'אז פולניים, בהם טומש סטאנקו (אנ') ואנדז'יי טז'סקובסקי (אנ'), ואף עם אמני ג'אז אמריקאים ובין-לאומיים, בהם האנק מובלי, פרדי האברד, נייג'ל קנדי, הנק ג'ונס (אנ'), דון צ'רי ואחרים. החל משנת 1976 הופיע מוניאק בלהקה משלו, עמה הקליט מספר אלבומים. הוא הופיע בפסטיבל הג'אז של ורשה, הג'אז ג'אמבורי (אנ'). היה אמן אורח במספר אלבומים של סטאנקו, טז'סקובסקי ואמני ג'אז פולניים אחרים. מ-1992 הוא הפעיל בקרקוב מועדון ג'אז ולעיתים הופיע בו. נפטר ב-31 בינואר 2016. 1978 Question Mark - Janusz Muniak Quintet 1983 Placebo - Janusz Muniak 1986 Janusz Muniak Quartet - Janusz Muniak Quartet 1994 Songs You Know These? - Janusz Muniak 1995 Not So Fast - Janusz Muniak 1997 One And Four - Janusz Muniak 1998 Meeting - Janusz Muniak 2000 Just Friends - Janusz Muniak 2002 Annie - Janusz Muniak Quartet מדיה וקבצים בנושא יאנוש מוניאק בוויקישיתוף יאנוש מוניאק, באתר AllMusic (באנגלית) יאנוש מוניאק, באתר MusicBrainz (באנגלית) יאנוש מוניאק, באתר Discogs (באנגלית) על סצנת הג'אז הפולנית המתחדשת ועל חלקו של מוניאק בסצנה, באתר המכון הפולני בישראל. Nie żyje Janusz Muniak - saksofonista i jedna z najbarwniejszych postaci polskiego jazzu - Kraków - Wiadomości - Radio Kraków, radiokrakow.pl (בפולנית) ערך זה הוא קצרמר בנושא מוזיקאים ובנושא פולנים. אתם מוזמנים לתרום לוויקיפדיה ולהרחיב אותו.
פומפידו (פירושונים)

האם התכוונתם ל... ז'ורז' פומפידו (Pompidou) - פוליטיקאי צרפתי, ראש ממשלת צרפת ונשיאה מרכז ז'ורז' פומפידו – מרכז תרבות עירוני בפריז נרי פומפידו (Pumpido) - כדורגלן עבר ומאמן כדורגל ארגנטינאי
סידורנקו

סידורנקו (ברוסית: Сидоренко) הוא שם משפחה. האם התכוונתם ל... איוון סידורנקו – צלף בכיר של ברית המועצות אוגן סידורנקו – כדורגלן ממולדובה אלכסנדר סידורנקו – שחיין עבר אוקראיני בברית המועצות וסילי סידורנקו (אנ') – מיידה פטיש בברית המועצות וברוסיה יורי סידורנקו (אנ') – איש עסקים אוקראיני
שווידניצה

שווידניצה (בפולנית: Świdnica; בגרמנית: Schweidnitz; בצ'כית: Svídnice) היא עיר בפרובינציית שלזיה תחתית שבדרום-מערב פולין. נכון לשנת 2006 בעיר יש כ-60,000 תושבים. בשנת 1250 הפכה שווידניצה לעיירה, אך פרט לאזכור מ-1267, אף מסמך מכונן לא שרד כדי לאשר זאת. בתחילה העיירה הייתה שייכת לדוכסות ברסלאו ונשלטה על ידי הנריק הרביעי. ב-1290 לשווידניצה היו חומות ושישה שערים, והמלאכה והמסחר בעיירה שגשגו, מה שהפך אותה לבירתה של דוכסות שווידניצה. בסוף המאה ה-14 נשלטה העיירה על ידי ממלכת בוהמיה, והחלה תקופה ארוכה של צמיחה. בשנת 1526 העיירה ושלזיה כולה נשלטו על ידי ממלכת הבסבורג, ובמהלך מלחמת שלושים השנים הדוכסות הושחתה. בתחילת מלחמת שבע השנים העיירה סופחה לממלכת פרוסיה. בסוף שנת 1762 נכבשה העיר פעם נוספת על ידי אוסטריה, אך לאחר תום המלחמה נשארה בממלכת פרוסיה. בשנת 1871 במהלך איחוד גרמניה, הפכה העיר לחלק מהאימפריה הגרמנית. לאחר תבוסתה של גרמניה הנאצית במלחמת העולם השנייה בשנת 1945, עקב שינויים שנקבעו בוועידת פוטסדאם, הפכה העיר לחלק מפולין, התושבים הגרמנים שלא ברחו לאחר המלחמה גורשו והוחלפו בפולנים, שרבים מהם גורשו מאזורי פולין שסופחו לברית המועצות. שווידניצה ממוקמת במחוז שווידניצה, בחלקה הדרומי של שלזיה תחתית. היא שוכנת על קצה רכס ההרים סודטים בגובה של בין 225 ל-265.9 מטרים. נכון ל-1 בינואר 2012 שטח העיר 21.76 קמ"ר (2.93% משטח המחוז). אחוז משטח העיר מיוער, ו-41% כולל קרקע חקלאית. אוקראינה איוונו-פרנקיבסק, אוקראינה אוקראינה ניז'ין, אוקראינה בלגיה מאלדגם, בלגיה צ'כיה ייצ'ין, צ'כיה צ'כיה טרוטנוב, צ'כיה צ'כיה פוליצה נאד מטויי, צ'כיה ליטא שוונציאן, ליטא גרמניה ביבראך, גרמניה הממלכה המאוחדת טנדרינג, הממלכה המאוחדת בסדרה הישראלית סברי מרנן, נאמר פעמים רבות שמוצאה של משפחת רוזן הוא משווידניצה; בסדרה לא ברור אם מדובר בעיר שווידניצה, או במדינה מזרח-אירופאית דמיונית בשם זה. כנסיות השלום מדיה וקבצים בנושא שווידניצה בוויקישיתוף אתר האינטרנט הרשמי של שווידניצה (בפולנית) "שווידניצה", באתר השטעטל הווירטואלי שווידניצה, באתר אנציקלופדיה בריטניקה (באנגלית) סבידניצה (פולין), דף שער בספרייה הלאומית אזור ואוכלוסייה בשטחים
מיישקו הראשון

מיישקו הראשון (בפולנית: ‏Mieszko I‏Ⓘ‏) היה שליט פולין משנת 960 ועד מותו בשנת 992. מיישקו היה בן לשושלת פיאסט, אשר בניה שלטו באזורים שונים של פולין המודרנית. מיישקו היה השליט הנוצרי הראשון של פולין ונחשב למייסד דה פקטו של המדינה הפולנית. בנו בוליסלאב האמיץ הוכתר כמלך הראשון של פולין. אביו וסבו של מיישקו הראשון שלטו על שבטים פאגאנים בפולין באמצעות בריתות או באמצעות הפעלת כח צבאי, והוא המשיך לנהוג באותה הדרך. הוא פעל להרחבת שטחי ממלכתו והכפיף למרותו את שטחי קויאוויה, גדנסק פומרניה ומזוביה. במשך זמן רב ניסה לכבוש את שטחי מערב פומרניה עד שניצח והרחיב את השטחים בשליטתו לאזור נהר האודר התחתי. בשנותיו האחרונות נלחם בבוהמיה ולאחר ניצחונו צירף לממלכתו את שטחי שלזיה ופולין קטן. מיישקו לא התבסס רק על כיבושי שטחים בכח אלא ביצע גם מהלכים דיפלומטים ופוליטיים לביצור שלטונו. כך למשל נשא מיישקו לאישה בשנת 965 את הנסיכה דוברבה מבוהמיה, בת שושלת פרמסליד ( Přemyslid) הצ'כית וכרת בריתות עם בוהמיה שוודיה והאימפריה הרומית הקדושה. בשנת 966 הוטבל לנצרות, מהלך שחיזק את קשריו עם התרבות המרכז אירופית. כיבושיו של מיישקו הראשון הוו יסודות משמעותיים לביסוסה ועתידה של פולין עד ימינו. Historical dictionary of Poland. Greenwood Publishing Group. 1996. ISBN 978-0-313-26007-0. Buko, Andrzej (2008). The archaeology of early medieval Poland. Boston: Brill. p. 184. ISBN 978-1281936776. Hensel, Witold (1960). The Beginnings of the Polish State. Polonia Publishing House. . מדיה וקבצים בנושא מיישקו הראשון בוויקישיתוף מיישקו הראשון, באתר אנציקלופדיה בריטניקה (באנגלית)
בן ציון שטרנפלד

הרב בן ציון שטרנפלד (נפטר ה'תרע"ז) היה רב ליטאי מגדולי פוסקי ההלכה בדורו. רבן של שש עיירות וערים במרחב הליטאי, מהן: איישישוק, חסלביץ' ובילסק. נולד לרב אריה לייב שטרנפלד, בילדותו התגורר בוולקוביסק ובה קיים קשרים עם מהרי"ל דיסקין. כיהן במשך שישים שנים כרב ברוסלאביצי, במרטש שבמחוז אליטא, בקלווריא ובשרשוב שבפלך גרודנה, ובה למד אצלו יצחק יעקב רבינוביץ, לימים רבה של פוניבז'. התמנה כרבה של איישישוק אחרי הרב אברהם שמואל מחבר שו"ת "עמודי אש" שנפטר בשנת תרכ"ט. לאחר פטירת הרב אריה לייב ילין, רבה של בילסק, התמנה תחתיו לרבנות העיר. הוא היה מגדולי רבני ליטא בזמנו, והסכמותיו מעטרות ספרים רבים, הבולטים בהם הם הספר הלמדני-ליטאי הקלאסי "המאיר לעולם" של רבי מאיר מיכל רבינוביץ; והמפורסם יותר, ספר ההלכה הנודע "משנה ברורה" של רבי ישראל מאיר הכהן מראדין. בעקבות פנייתו אל ה"חפץ חיים", פעל האחרון להקדים את החלקים העוסקים ב"בין אדם לחברו" ב"תפילה זכה" הנאמרת לפני תפילת "כל נדרי" בליל יום הכיפורים, לתחילת התפילה, בשל חשיבות עניינים אלו והאפשרות שאנשים לא יאמרו את התפילה כולה והמודעות לחשיבות המצוות שבין אדם לחברו תיפגע. הרב שטרנפלד נפטר בשנת תרע"ז במהלך מלחמת העולם הראשונה. לרב שטרנפלד היו בן, ר' חיים דוד שהדפיס את החלק השלישי בסדרת ספריו של אביו "שערי ציון". ובת יחידה, אלטע, שנישאה לרב משה אהרן בן דעת (בנדס) שהיה עוזרו ולאחר פטירתו ממשיכו ברבנות בילסק, הוא נספה עם בני קהילתו בשואה. 'שטרנפלד, ר' בנציון ב"ר אריה־לייב („ר' בנציון מבילסק”)', בתוך: דב ליפץ ונתן גורן (עורכים), יהדות ליטא, כרך ג, ספר א (תשכ"ז), עמ' 97 טור 2 - 98 טור 1 (ספר יזכור לקהילת ליטא, בספריית העיר ניו יורק, תמונות 1295–1296). מ' אלפרט, מעשי רבנים: הרב בנציון בן הרב ר' אריה לייב שטרנפלד, בתוך: ספר בילסק, עמ' 165–166 (ספר יזכור לקהילת ביילסק פודלסקי, בספריית העיר ניו יורק, תמונה 169 ואילך) ספריו שו"ת שערי ציון, פיוטרקוב, תרס"ג. ד"צ ברוקלין, תשנ"ג, באתר היברובוקס קונטרס שערי ציון - על מצות "ולמדתם את בניכם", בילגורייא, תרע"א, באתר היברובוקס יהדות ליטא, להלן קישורים חיצוניים בערכו. דוד שלמה שוטנשטיין, ברכה לנישואיו עם לאה בת שבח לעווינזאן בד' ניסן תרנ"ג בדרוזגניק, המליץ, 27 במרץ 1893. אחיו של רבי זליג ראובן בנגיס. ראו עליו עוד בספר בילסק עמ' 170 ואילך (ספר יזכור לקהילת ביילסק פודלסקי, בספריית העיר ניו יורק, תמונה 174 ואילך). ובערך רבי משה אהרן בן דעת, בלקסיקון הרבני "אישי ישראל". ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אנה פאולה ולדאו

אנה פאולה משאדו ולדאו בסה (בפורטוגזית: Ana Paula Machado Valadão Bessa; נולדה ב-16 במאי 1976) היא זמרת-יוצרת ברזילאית, סולנית להקת הפופ רוק הנוצרי דיאנטה דו טרונו. פרק זה לוקה בחסר. אנא תרמו לוויקיפדיה והשלימו אותו. ולדאו היא בתו של הכומר מרסיו ולדאו, מכנסיית הענק הבפטיסטית לגואיניה בבלו הוריזונטה שבברזיל. בצעירותה השתתפה במספר הרכבים מוזיקליים. היא החלה ללמוד משפטים באוניברסיטה המקומית בעירה, אך עזבה ב-1996 ועברה ללמוד במכון "כרייסט למען האומות" בדאלאס, טקסס שבארצות הברית. עם שובה התגייסה ליוזמת אביה, להקים להקה שתאסוף כסף לצדקה למען ילדי הודו, והוציאה אלבום בכורה עם הלהקה שהוקמה, "דיאנטה דו טרונו", ב-1998. לאור הצלחת האלבום, היא המשיכה להוציא אלבומים רבים נוספים עם הלהקה, חלקם בהופעות חיות שזכו לקהל רב. ולדאו ולהקתה זכו בכ-32 פרסים שונים לאורך שנות פעילותם. נישאה בשנת 2000 לכומר גוסטב בסה, ונולדו להם שני בנים. 2009: As Fontes do Amor 2010: Ana Paula Valadão Live In Finland Diante do Trono :1998 Exaltado :2000 Águas Purificadoras :2000 Aclame ao Senhor :2000 Shalom Jerusálem :2000 Preciso de Ti :2000 Brasil Diante do Trono :2000 Nos Braços do Pai :2002 Quero Me Apaixonar :2003 Esperança :2000 Ainda Existe Uma Cruz :2005 Por Amor de Ti, Oh Brasil :2006 In the Father's Arms :2006 En los Brazos del Padre :2006 Tempo de Festa :2007 Príncipe da Paz :2007 Com Intensidade :2008 A Canção do Amor :2008 Tua Visão :2009 Aleluia :2010 Sol da Justiça :2011 Glória a Deus :2012 Creio :2012 Global Project: Português :2012 Renovo :2013 Tu Reinas :2014 Tetelestai :2015 Deus Reina :2015 2016: Pra Sempre Teu 2016: Imersão 2017: Muralhas 2017: Imersão 2 2017: Deserto de Revelação 2018: Eu e a Minha Casa 2019: Imersão 3 2019: Outra Vez Crianças Diante do Trono :2002 Amigo de Deus :2003 Quem é Jesus? :2004 Vamos Compartilhar :2005 Arca de Noé :2006 Samuel, O Menino Que Ouviu Deus :2007 Para Adorar ao Senhor :2008 Amigos do Perdão :2010 Davi :2012 2015: Renovo Kids 2016: DT Babies מדיה וקבצים בנושא אנה פאולה ולדאו בוויקישיתוף אנה פאולה ולדאו, ברשת החברתית פייסבוק אנה פאולה ולדאו, ברשת החברתית אקס (טוויטר) אנה פאולה ולדאו, ברשת החברתית אינסטגרם אנה פאולה ולדאו, באתר AllMusic (באנגלית) אנה פאולה ולדאו, באתר MusicBrainz (באנגלית) אנה פאולה ולדאו, באתר Yandex.Music (ברוסית) אנה פאולה ולדאו, באתר Discogs (באנגלית)
ידידיה יצחקי

ידידיה יצחקי (31 במאי 1929 – 20 בנובמבר 2023) היה אדריכל, חוקר, מבקר ספרות ישראלי. ידידיה יצחקי נולד בירושלים. אביו, דוד פישמן, עלה ב-1920 מהעיירה האוקראינית אנופול, עירו של הצדיק החסידי רבי זושא מאניפולי. אמו, חנה לבית פיקרסקי, הייתה ממשפחה "ליטאית" מן היישוב הישן, שהתיישבה בירושלים בראשית המאה ה-19. נישואיה עם "חסיד" שהוא גם "חלוץ" לא נתקבלו בעין יפה. ההורים פתרו את בעייתם בפרישה מהחברה החרדית, ולכן גם שינו את שם המשפחה ליצחקי. אביו עסק בהנדסת בניין. אחיו הבכור, יהושע יצחקי, היה גאולוג ומרצה באוניברסיטת תל אביב. אחיו הצעיר, יצחק, היה בין מייסדי קיבוץ מעיין ברוך ואיש עסקים. במלחמת העצמאות שירת בחטיבה 2, בחזית הצפון. למד אדריכלות בטכניון בחיפה, ועבד כאדריכל. תכנן ובנה עשרות בתי מגורים ובנייני ציבור, בעיקר בתל אביב, בהם "מעונות גדי", בית דירות חדשני, מודולרי, שמאפשר תכנון פנים גמיש. בשנות ה–40 לחייו עשה תפנית חדה והתחיל בלימודי ספרות עברית וכללית באוניברסיטת בר-אילן, קיבל תואר דוקטור והתמנה למרצה בחוג לספרות עברית. בראשית שנות ה-80 מילא, ביחד עם רעייתו רינה, שליחות חינוכית במכללת שז"ר בבואנוס איירס, ארגנטינה. בראשית שנות ה-90 הוזמן להרצות באוניברסיטת נטאל בדרבן, דרום אפריקה, במחלקה ללימודי יהדות וספרות עברית. הרצה באוניברסיטת בר-אילן, במכללת עמק הירדן, במכללה האקדמית בצפת וסמינר הקיבוצים. היה מרצה אורח במרכזים ללימודי עברית ויהדות במרכז אוקספורד ללימודי עברית ויהדות שבאחוזת יארנטון, אוקספורד ובאוניברסיטת סטנפורד, קליפורניה. פרסם מחקרים רבים בספרות עברית, בספרות משווה, בחקר היהדות ותרבות אירופה. ביוזמתו ובעריכתו נוסד כתב-העת "עלי-שיח" בשיתוף עם החוגים לספרות של ברית התנועה הקיבוצית. היה מרכז מכון קורצווייל לחקר הספרות העברית באוניברסיטת בר-אילן, וחבר מערכת כתב-העת של האוניברסיטה "ביקורת ופרשנות". היה נשוי לרינה, מדריכה פדגוגית בסמינר הקיבוצים, ואב לשניים: טל יצחקי, מעצבת תיאטרון, מתרגמת, ומנהלת האקדמיה לאמנויות המופע ותיאטרון אלפא בתל אביב, ורביב יצחקי, פרסומאי בכיר ומחבר הרומן "קונוורז'ן". חתנו הוא איש התיאטרון אברהם עוז. נפטר בנובמבר 2023. הפסוקים הסמויים מן העין: על יצירת א"ב יהושע, הוצאת בר-אילן, רמת גן 1993 בראש גלוי - התרבות היהודית במבט חדש, הוצאת ספרית פועלים, תל אביב 2011 "האדם שבקצה הכבל", דיוקנו של האדם בספרות המערב, פרסום דיגיטלי, ליטרטורה. Yedidya Itzhaki, The Uncovered Head: Jewish Culture New Perspectives, The University of Delaware Press, 2011 חיפוש הספרות הישראלית, מסות ומאמרים - מאת ברוך קורצווייל, ערך ביחד עם צבי לוז, אוניברסיטת בר-אילן, תשמ"ב, 1981. בית לייוויק, רח' דב הוז 30 תל אביב בית המדרש קוממיות אברהם, רח' מודיליאני, תל אביב יד למיסדים, זכרון יעקב מדיה וקבצים בנושא ידידיה יצחקי בוויקישיתוף הספר "בראש גלוי" במהדורת אוניברסיטת דלאוויר, ארצות הברית "האדם שבקצה הכבל": דיוקנו של האדם בספרות המערב הספד מאת אברהם עוז על ידידיה יצחקי, באתר "פייסבוק", 20 בנובמבר 2023
אליפות צרפת בטניס 1928

אליפות צרפת 1928 הייתה תחרות טניס שנערכה על מגרשי חימר באצטדיון החדש רולאן גארוס בפריז. התחרות החלה ב-24 במאי והגיעה לידי גמר ב-4 ביוני. הייתה זו התחרות ה-33 מאז היווסדה. אנרי קושה ואיילין בנט זכו בתחרות זוגות מעורבים ובנוסף כל אחד זכה בתחרות נוספת. בתחרות זו השתתפו 70 טניסאים שחולקו ל-8 בתים. לקראת התחרות המשתתפים החזקים דורגו כדלקמן: רנה לקוסט (צרפת צרפת), מנצח תחרויות 1925 ו-1927, הפסיד בגמר פרנק האנטר (ארצות הברית ארצות הברית), הודח בסיבוב הרביעי אדואר בורוטרה (צרפת צרפת), הודח בסיבוב השלישי מוחמד סלים (בריטניה בריטניה), הודח בסיבוב הרביעי קולין גרגורי (בריטניה בריטניה), הודח בסיבוב השלישי הנדריק טימר (הולנד הולנד), הודח בסיבוב השני רונלדו בויד (ארגנטינה ארגנטינה), הודח ברבע גמר ג'ק קרופורד (אוסטרליה אוסטרליה), הודח ברבע גמר נייג'ל שרפ (בריטניה בריטניה), הודח בסיבוב השלישי נורמן ברוקס (אוסטרליה אוסטרליה), הודח בסיבוב השני ג'רלד פטרסון (אוסטרליה אוסטרליה), הודח בסיבוב הרביעי גיז'רמו רובסון (ארגנטינה ארגנטינה), הודח בסיבוב הרביעי ז'אק בריניון (צרפת צרפת), הודח ברבע גמר הארי הופמן (אוסטרליה אוסטרליה), הודח בסיבוב השני אנרי קושה (צרפת צרפת), מנצח תחרות 1926, ניצח בתחרות פרנץ מטייקה (אוסטריה אוסטריה), הודח בסיבוב הרביעי בגמר התחרות נפגשו רנה לקוסט (צרפת צרפת) ואנרי קושה (צרפת צרפת). אנרי קושה ניצח ב-4 מערכות ובכך זכה באליפות בפעם השנייה. באותה שנה הוא ניצח גם באליפות ארצות הברית הפתוחה. בתחרות הנשים השתתפו 43 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג: הלן וילס (ארצות הברית ארצות הברית), מנצחת התחרות סוזן דב (צרפת צרפת), הודחה בסיבוב השני קיאה באומן (הולנד הולנד), מנצחת תחרות 1927, הודחה בחצי גמר דפני אקהורסט (אוסטרליה אוסטרליה), הודחה ברבע גמר אליזבת מקרדי (צרפת צרפת), הודחה בסיבוב השני לילי דה אלברס (ספרד ספרד), הודחה בסיבוב הראשון מרגריט ברוקדי (צרפת צרפת), הודחה בסיבוב השלישי איילין בנט (בריטניה בריטניה), הפסידה בגמר במשחק הגמר הלן וילס (ארצות הברית ארצות הברית) ניצחה את איילין בנט (בריטניה בריטניה) בשתי מערכות. בתחרות השתתפו מספר זוגות. מנצחי מנצחי תחרות 1927 אנרי קושה וז'אק בריניון (צרפת צרפת) השתתפו גם השנה אך עם פרטנרים חדשים. במשחק הגמר נפגשו ז'אק בריניון וז'אן בורוטרה (צרפת צרפת) עם הזוג הצרפתי הנוסף אנרי קושה ורנה דה בוזלה וניצחו ב-5 מערכות. באותה שנה הם ניצחו גם באליפות ארצות הברית הפתוחה וז'אק בריניון ניצח באליפות וימבלדון. בתחרות השתתפו 16 זוגות. מנצחות תחרות מנצחי תחרות 1927 איירין פיקוק ובובי הייני (דרום אפריקה (1910–1928) דרום אפריקה) לא השתתפו בתחרות. במשחק הגמר פיבי ווטסון ואיילין בנט (בריטניה בריטניה) שיחקו נגד סוזן דב וסילבי לפורי (צרפת צרפת) וניצחו אותן בשתי מערכות. באותה שנה הם ניצחו גם באליפות וימבלדון. בתחרות השתתפו 32 זוגות. מנצחי תחרות 1927 מרגריט ברוקדי וז'אן בורוטרה (צרפת צרפת) הודחו ברבע גמר. במשחק הגמר איילין בנט (בריטניה בריטניה) ואנרי קושה (צרפת צרפת) נפגשו עם הלן וילס ופרנק הנטר (ארצות הברית ארצות הברית) וניצחו אותם בשלוש מערכות. לשניהם זה היה הניצחון השני באליפות. מדיה וקבצים בנושא אליפות צרפת בטניס 1928 בוויקישיתוף תחרות נשים תחרות גברים האתר הרשמי של אליפות צרפת הפתוחה נתונים נוספים על האליפות